Compania nationala de transport aerian Tarom estimeaza ca va inregistra in acest an pierderi in valoare de 41,2 milioane lei, in scadere cu 12,3% fata de nivelul de anul trecut, la venituri totale de 1,32 miliarde lei, potrivit proiectului privind bugetul de venituri si cheltuieli pus in dezbatare de actionarul majoritar, Ministerul Transporturilor, citat de News.ro.





Bugetul companiei arata ca 2017 ar urma sa fie al zecelea an de pierderi pentru Tarom, avand in vedere ca societatea nu a mai inregistrat profit din 2007.





Ministrul Transporturilor, Razvan Cuc, a declarat pe 31 mai ca transportatorul aerian de stat Tarom va incheia "pe zero" in acest an, fara pierderi.





"Din punct de vedere economic, Tarom se relanseaza, astfel incat prognoza economica pentru Tarom este practic ca la sfarstiul anului sa inchida pe zero, nicio pierdere", a spus Cuc, la sfarsitul lunii mai.





Anul trecut, Tarom a raportat pierderi de 46,97 milioane lei (11,1 milioane euro), pe fondul scaderii veniturilor si al valorii activelor imobilizate.





Pentru acest an, compania estimeaza venituri de 1,32 miliarde lei, in crestere cu 6,4% fata de nivelul realizat anul trecut, de 1,24 miliarde lei, si cheltuieli de 1,36 miliarde lei, din care salariile angajatilor inseamna 220,9 milioane lei.





Compania estimeaza ca va ajunge la 2.067 de angajati la finalul acestui an, comparativ cu 1.841 salariati la sfarsitul anului trecut.





Castigul mediu lunar al angajatilor din Tarom este de 5.827 lei - sau 1.280 euro - in acest an, potrivit proiectului de buget.





Compania de stat este al treilea transportator aerian de pasageri din Romania, dupa companiile low-cost Wizz Air si Blue Air.